การสับเปลี่ยนแท็บใน Chrome สำหรับมือถือและแท็บเล็ต การสับเปลี่ยนแท็บใน Chrome สำหรับเครื่องคอมพิวเตอร์ เรียนรู้แป้นพิมพ์ลัดและเคล็ดลับอื่นๆ ที่เป็นประโยชน์
ในการเปลี่ยนแท็บบนโทรศัพท์รุ่นใดก็ตามที่เป็นระบบ Android และ iOS และใช้บราวเซอร์ Chrome ให้ทำตามขั้นตอนดังนี้  แตะไอคอนแสดงภาพรวมแท็บ ไอคอนนี้จะมีหน้าตาคล้ายรูปสี่เหลี่ยมบน Android 5+ และจะเป็นรูปสี่เหลี่ยมสองอันซ้อนกันบน iPhone ส่วน Android 4 หรือรุ่นต่ำกว่านี้อาจแสดงเป็นรูปสี่เหลี่ยม หรือไม่ก็เป็นสี่เหลี่ยมผืนผ้าสองอันซ้อนกัน เลื่อนดูแท็บในแนวดิ่ง กดแท็บที่คุณต้องการใช้ บราวเซอร์ Chrome บนโทรศัพท์ Android และ iOS เกือบทั้งหมดสามารถเปลี่ยนแท็บได้ด้วยการใช้นิ้วสัมผัสแบบต่างๆ  บน Android ให้ปัดนิ้วในแนวนอนผ่านแถบเครื่องมือด้านบนเพื่อสลับแท็บอย่างรวดเร็ว ส่วนอีกตัวเลือกหนึ่งคือ ให้ใช้นิ้วลากลงมาในแนวดิ่งจากแถบเครื่องมือเพื่อเปิดดูภาพรวมแท็บ  บน iOS ให้วางนิ้วที่ขอบหน้าจอทางขวามือหรือซ้ายมือก็ได้ จากนั้นให้ปัดนิ้วเข้าด้านใน แท็บเล็ตจะแสดงแท็บที่เปิดไว้ทั้งหมดตรงด้านบนของหน้าจอเหมือนกับบราวเซอร์บนคอมพิวเตอร์ ให้แตะบนแท็บที่คุณต้องการจะเปลี่ยนไปหา ในการจัดลำดับแท็บ ให้กดนิ้วค้างบนชื่อแท็บ จากนั้นก็ลากไปตามตำแหน่งต่างๆ กด Ctrl+Tab เพื่อสลับเป็นแท็บถัดไปในหน้าต่าง คำสั่งนี้จะพาคุณไปอยู่ที่แท็บทางด้านขวาของแท็บปัจจุบัน หากคุณอยู่บนแท็บทางด้านขวาสุดแล้วละก็ คำสั่งนี้จะส่งคุณไปยังแท็บที่อยู่ทางด้านซ้ายสุด แป้นพิมพ์ลัดนี้ใช้ได้กับ Windows, Mac, Chromebook, และ Linux แต่บางระบบปฏิบัติการก็มีตัวเลือกคำสั่งอื่นๆ เพิ่มเติมอีก ดังนี้  บน Windows และ Linux คุณยังเลือกที่จะกด Ctrl+PgDwn ก็ได้ บน Mac คุณสามารถใช้ ⌘ Command+⌥ Option+→ แทน และสำหรับแป้นพิมพ์ลัดแบบสากลด้านบน จำไว้ว่าปุ่มแป้นพิมพ์ของ Mac จะเขียนว่า Control แทนที่จะเป็น Ctrl กด Ctrl+Shift+Tab เพื่อเปลี่ยนไปที่แท็บก่อนหน้าในหน้าต่าง ซึ่งก็คือแท็บที่อยู่ทางซ้ายของแท็บปัจจุบันของคุณ ถ้าคุณอยู่บนแท็บซ้ายสุดแล้ว คำสั่งนี้จะส่งคุณไปยังแท็บขวาสุดถัดไป  บน Windows และ Linux คุณจะกด Ctr+⇞ PgUp ก็ได้ บน Mac คุณจะกด ⌘ Command+⌥ Option+← ก็ได้เช่นกัน แป้นพิมพ์ลัดนี้จะขึ้นอยู่กับระบบปฏิบัติการของคุณ  บน Windows Chromebook และ Linux ใช้คำสั่ง Ctrl+1 เพื่อสลับไปที่แท็บแรก (ซ้ายสุด) ในหน้าต่างของคุณ ส่วน Ctrl+2 จะสลับไปยังแท็บที่สอง ตามลำดับไปจนถึง Ctrl+8. บน Mac ใช้คำสั่ง ⌘ Command+1 จนถึง ⌘ Command+8 แทน ในการเปลี่ยนไปยังแท็บสุดท้าย (ขวาสุด) ในหน้าต่าง ไม่ว่าคุณจะเปิดใช้แท็บไว้มากเท่าไรก็ตาม ให้กดปุ่ม Ctrl+9 ถ้าคุณอยู่บน Mac ก็ให้ใช้ปุ่ม ⌘ Command+9 แทน บน Windows, Chromebook, และ Linux ให้กด Ctrl+⇧ Shift+T เพื่อเปิดแท็บที่เพิ่งถูกปิดไปล่าสุด ส่วนบน On Mac ก็ให้ใช้ ⌘ Command+⇧ Shift+T แทน คุณสามารถใช้คำสั่งนี้ซ้ำๆ ได้เพื่อเปิดแท็บที่เพิ่งถูกปิดไปได้ถึงสิบแท็บ บนระบบปฏิบัติการส่วนใหญ่ ให้กด Ctrl ค้างไว้ในขณะที่คุณคลิกที่ลิงค์เพื่อเปิดแท็บใหม่โดยไม่ไปที่แท็บนั้น ส่วนบน Mac ให้กด ⌘ Command ค้างไว้แทน  คุณสามารถกด ⇧ Shift ค้างไว้เพื่อเปิดลิงค์ในหน้าต่างใหม่แทนก็ได้ กด Ctrl+⇧ Shift หรือ ⌘ Command+⇧ Shift ค้างไว้บน Mac เพื่อเปิดลิงค์ในแท็บใหม่และไปที่แท็บนั้น คลิกขวาที่ชื่อแท็บและเลือก “ตรึงแท็บ” (Pin tab) คำสั่งนี้จะย่อแท็บจนเหลือขนาดเท่าไอคอน และจะเก็บแท็บที่ตรึงไว้ตรงด้านซ้ายของแท็บ จนกว่าคุณจะคลิกขวาที่แท็บนั้นอีกครั้งแล้วเลือก “ยกเลิกการตรึงแท็บ” (Unpin Tab) หากคุณไม่มีเมาส์แบบสองปุ่ม ให้กด Control ค้างไว้ตอนที่กำลังคลิก หรือเปิดการใช้งานทัชแพดแบบคลิกสองนิ้ว คลิกขวาที่ชื่อแท็บและเลือก “ปิดแท็บอื่นๆ” (Close Other Tabs) เพื่อปิดทุกอย่างยกเว้นแท็บที่คุณกำลังดูอยู่ เลือก “ปิดแท็บทางด้านขวา” (Close Tabs to the Right) เพื่อปิดแท็บทั้งหมดที่อยู่ทางด้านขวาของแท็บที่เปิดใช้อยู่ การใช้คำสั่งแป้นพิมพ์ลัดแบบนี้จนชินเป็นนิสัยจะช่วยประหยัดเวลาได้เยอะมากถ้าคุณมักจะเปิดแท็บเป็นสิบๆ อันทิ้งไว้ให้มันถ่วงการทำงานของบราวเซอร์คุณ
เปลี่ยนแท็บบนโทรศัพท์. ใช้คำสั่งปัดนิ้วแทน. เปลี่ยนแท็บบนแท็บเล็ตหรือ iPad. เปลี่ยนไปที่แท็บถัดไป. เปลี่ยนไปที่แท็บก่อนหน้า. เปลี่ยนไปยังแท็บที่ระบุไว้. เปลี่ยนไปที่แท็บสุดท้าย. เปิดแท็บที่ถูกปิดไปอีกครั้ง. เปิดลิงค์ในแท็บใหม่บนพื้นหลัง. ตรึงแท็บเพื่อประหยัดพื้นที่. ปิดหลายแท็บพร้อมๆ กัน.
https://www.wikihow.com/Switch-Tabs-in-Chrome https://www.wikihow.com/Switch-Tabs-in-Chrome https://www.wikihow.com/Switch-Tabs-in-Chrome
Switching Tabs in Chrome for Mobile or Tablet Switching Tabs in Chrome for a Computer Learning Other Useful Shortcuts and Tricks